خاطر غزنوی

پروفیسر خاطر غزنوی  (پیدائش: 25 نومبر، 1925ء - وفات: 7 جولائی، 2008ء) پاکستان سے تعلق رکھنے والے اردو اور ہندکو کے ممتاز شاعر، ادیب، نقاد، پشاور یونیورسٹی کے استاد اور اکادمی ادبیات پاکستان کے سابق ڈائریکٹر جنرل تھے۔

 حالات زندگی 
خاطر غزنوی 25 نومبر، 1925ء کو اس وقت کے برطانوی ہندوستان کے شہر پشاور میں پیدا ہوئے۔ص 1011، پاکستان کرونیکل، عقیل عباس جعفری، ورثہ / فضلی سنز، کراچی، 2010ء ان کا اصل نام مرزا ابراہیم بیگ اور خاطر تخلص تھاریختہ ویب، بھارت ۔ انھوں نے عملی زندگی کا آغاز ریڈیو پاکستان پشاور سے کیا۔ بعد ازاں پشاور یونیورسٹی سے اردو میں ایم اے اور پی ایچ ڈی کیا اور اسی شعبہ میں تدریس کے پیشے سے وابستہ ہوئے۔ اس دوران وہ دو ادبی جرائد سنگ میل اور احساس سے منسلک رہے۔ 1984ء میں انھیں اکادمی ادبیات پاکستان کا ڈائریکٹر جنرل مقرر کیا گیا۔

 فن 
خاطرغزنوی جدید اردو اور ہندکو شاعری اور نثر میں ایک منفرد حیثیت کے حامل تھے۔ ان کی شاعری میں انسان بولتا ہے، وقت اپنی راگنی سناتا ہے، ماحول اپنے نغمے الاپتا ہے۔ جدید دور کی زندگی میں جو کچھ ہے، جو کچھ ہو سکتا ہے یا جو کچھ ہونا چاہیے، اس کی ان گنت تصویریں خاطر کی شاعری میں نمایاں ہو کر مجموعی طور پر اس کو نئی زندگی کا مرقع بلکہ نگار خانہ بناتی ہیں اور یہی ان کی شاعری کی نمایاں ترین خصوصیت ہے۔ ان مشہور غزل ملاحظہ ہو:

 تصانیف 
 شاعری 
 روپ رنگ
 خواب درخواب
 شام کی چھتری
 کونجاں

 نثر 
 اُردو زبان کا مآخذ ہندکو
 زندگی کے لیے پھول
 پھول اور پتھر
 چٹانیں اور رومان
 رزم نامہ
 سرحد کے رومان
 پشتو متلونہ
 دستار نامہ
 پٹھان اور جذباتِ لطیف
 خوش حال نامہ
 چین نامہ
 اصناف ادب
 ایک کمرہ
 جدید اُردو ادب

 اعزازات 
حکومت پاکستان نے خاطر غزنوی کی ادبی خدمات کے اعتراف کے طور پر صدراتی تمغا برائے حسن کارکردگی عطا کیا۔

 وفات 
خاطر غزنوی 7 جولائی، 2008ء کو پشاور، پاکستان میں وفات پاگئے اور قبرستان رحمٰن بابا پشاور میں آسودۂ خاک ہوئے۔

 حوالہ جات 

زمرہ:اردو محققین
زمرہ:بیسویں صدی کے پاکستانی شعرا
زمرہ:پاکستان کو افغان تارکین وطن
زمرہ:پاکستانی ادبی نقاد
زمرہ:پاکستانی اردو شعرا
زمرہ:پاکستانی بچوں کے مصنفین
زمرہ:پاکستانی ڈراما نگار اور ڈراما نویس
زمرہ:پاکستانی سرکاری ملازمین
زمرہ:پاکستانی ماہر لسانیات
زمرہ:پاکستانی مدونین
زمرہ:پاکستانی مسلم شخصیات
زمرہ:پشاور کی شخصیات
زمرہ:پشاور کے مصنفین
زمرہ:پشتو شعرا
زمرہ:پشتون شخصیات
زمرہ:تمغائے حسن کارکردگی وصول کنندگان
زمرہ:جامعہ پشاور کی شخصیات
زمرہ:جامعہ پشاور کے فضلا
زمرہ:1925ء کی پیدائشیں
زمرہ:2008ء کی وفیات

زمرہ:بیسویں صدی کے پاکستانی مصنفین